

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKI NAČELNIK**

**KLASA: 340-05/21-01/3**

**URBROJ: 2198/31-01-21-2**

**Gračac, 8. rujna 2021. godine**

Temeljem čl. 47. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18, 1/20, 4/21) i članka 47. Zakona o prijevozu u cestovnom prometu („Narodne novine“ br. 41/18, 98/19, 30/21, 89/21), donosim

**Odluku o visini naknade**

**za izdavanje dozvole za obavljanje autotaksi prijevoza putnika**

**Članak 1.**

Naknada za izdavanje dozvole za obavljanje autotaksi prijevoza putnika u unutarnjem cestovnom prometu za područje Općine Gračac određuje se u iznosu od 350,00 kuna za jednu dozvolu.

**Članak 2.**

Naknada za izdavanje dozvole iz članka 1. ove Odluke naplaćuje se ovisno o najvećem broju vozila kojima se planira obavljati autotaksi prijevoz putnika i to tako da se za jedno do dva vozila naplaćuje iznos kao za jednu dozvolu, za tri do deset vozila naplaćuje se iznos kao za šest dozvola, za 11 do 50 vozila naplaćuje se iznos kao za 30 dozvola, za 51 do 100 vozila naplaćuje se iznos kao za 70 dozvola, a za više od 100 vozila naplaćuje se iznos kao za 100 dozvola.

**Članak 3.**

Naknada iz čl. 1. i 2. ove Odluke prihod je Proračuna Općine Gračac, a naplaćuje se jednokratno u postupku izdavanja dozvole za obavljanje autotaksi prijevoza putnika i preduvjet je za izdavanje dozvole.

**Članak 4.**

Ova Odluka stupa na snagu danom donošenja.

**OPĆINSKI NAČELNIK:**

**Robert Juko, ing.**